Държавен вестник, бр. 99, 2014 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  99
(2) Записите по ал. 1 се изготвят на българ­
ски и на английски език, като информацията, 
съдържаща се в тях, се отнася за период, 
в който корабът е посетил последните 10 
пристанища.
(3) Записите могат да се съхраняват на 
електронен носител, защитен чрез процедури, 
целящи предотвратяване на неразрешеното 
му изтриване, разрушаване или изменение.
(4) Записите са защитени от неразрешен 
достъп или от разгласяване.
Раздел IV
Офицер по сигурността на компанията
Чл. 54. (1) Корабопритежателят определя 
офицер по сигурността на компанията за един 
или повече кораби в зависимост от броя или 
видовете кораби, с които оперира, като по­
сочва за кои кораби ще отговаря това лице.
(2) Корабопритежателят може да определи 
в зависимост от броя или от видовете кораби, 
с които оперира, няколко лица, които да бъдат 
офицери по сигурността на компанията, при 
условие че е ясно посочено за кои кораби ще 
отговаря всяко едно от лицата.
Чл. 55. Офицерът по сигурността на ком­
панията:
1. уведомява капитана на кораба или офи­
цера по сигурността на кораба за нивото на 
заплахи, на което е възможно да бъде под­
ложен по време на експлоатацията му, като 
използва оценките по сигурността, както и 
друга, свързана със сигурността, информация;
2. отговаря за извършване на оценка по 
сигурността на кораба;
3. отговаря за разработването, представяне­
то за одобрение, прилагането и поддържането 
на корабния план за сигурност;
4. гарантира, когато е необходимо, кораб­
ният план да бъде изменен, за да се коригират 
недостатъците и да се изпълнят изискванията 
за сигурност на конкретния кораб;
5. организира вътрешните проверки (одити) 
и прегледи на дейностите по сигурността;
6. организира първоначалната и последва­
щите проверки на кораба от Изпълнителна 
агенция „Морска администрация“ или от 
призната организация по сигурността;
7. следи за коригирането на недостатъците 
и несъответствията, открити по време на въ­
трешните проверки, периодичните прегледи, 
инспекциите по сигурността и проверките за 
съответствие;
8. отговаря за обучението на лицата, от­
говорни за сигурността на кораба;
9. отговаря за ефективната комуникация 
и сътрудничество между офицера по сигур­
ността на кораба и съответните офицери по 
сигурността на пристанищата;
10. отговаря за съвместимостта между 
изискванията за сигурност и изискванията 
за безопасност;
11. гарантира, че ако бъдат използвани 
планове за сигурност на сроден кораб или 
на флота, планът за всеки кораб ще отразява 
точно специфичната, касаеща го информация;
12. гарантира, че са изпълнени и под­
държани които и да са алтернативни или 
еквивалентни мерки и разпоредби, одобрени 
по отношение на конкретен кораб или група 
кораби.
Раздел V
Офицер по сигурността на кораба
Чл. 56. Корабопритежателят определя офи­
цер по сигурността на кораба, който:
1. извършва редовни инспекции по сигур­
ността на кораба съгласно плана за сигурност 
на кораба;
2. контролира прилагането на корабния 
план за сигурност и измененията към него;
3. координира мерките за сигурност, които 
трябва да се спазват по време на товаро-разто­
варните операции и снабдяването на кораба 
между членовете на екипажа и офицера по 
сигурността на пристанището;
4. предлага изменения на корабния план 
за сигурност;
5. докладва пред офицера по сигурност­
та на компанията за всички недостатъци 
и несъответствия, открити по време на въ­
трешните проверки, периодичните прегледи, 
инспекциите по сигурността и проверките 
за съответствие, и за прилагане на всички 
коригиращи действия;
6. отговаря за провеждане на обучение на 
екипажа на кораба съгласно плана за сигур­
ност на кораба;
7. докладва за всички инциденти, свързани 
със сигурността, съгласно корабния план;
8. координира прилагането на корабния 
план за сигурност с офицера по сигурността 
на компанията и с офицера по сигурността 
на пристанището;
9. следи за правилната експлоатация, тест­
ване, калибриране и поддържане на оборуд­
ването по сигурността.
Раздел VI
Обучение, тренировки и упражнения по 
сигурността на кораба
Чл. 57. Офицерът по сигурността на ком­
панията, офицерът по сигурността на кораба 
и лицата от бреговия персонал, определени 
от корабопритежателя и отговорни за сигур­
ността на корабите, преминават обучение по 
утвърдени програми от Изпълнителна аген­
ция „Морска администрация“ и притежават 
познания в определени области съгласно 
приложение № 2.
Чл. 58. Лицата от екипажа на кораба, които 
имат специфични задължения и отговорно­
сти, свързани със сигурността, притежават